stanford-oval/wikipedia huggingface dataset:
Titan (kuu)
Titanin kaasukehä

Titanin kaasukehän löysi Gerard Kuiper vuonna 1944. Kaasukehä koostuu typestä, metaanista ja vähäisessä määrin joistakin muista aineista kuten etaanista.
Titanin kaasukehässä on typpeä 98,4 %, 1,6 % metaania ja jälkiä muista yksinkertaisista hiilivedystä. Etaani ja asetyleeni tekevät kaasukehästä utuisen ja kellertävän. Paine Titanin typpi-metaanikehässä on pinnalla noin 1,5 bar, missä lämpötila on 94 K eli −179 °C. Pohjoisnavan yllä on noin 40 kilometrin korkeudessa luultavasti metaani- tai etaanikiteistä koostuvia pilviä pienellä alueella, Titanin troposfäärin ylärajalla. Metaanijääpilviä lienee alempana, yli 15 kilometrin korkeudessa, 10 % Titanin pinnasta peittyy noin 20 kilometrin korkeudessa oleviin pilviin.
Alle 160 kilometrin korkeudessa stratosfäärissä typpeä ja metaania on kumpaakin yhtä paljon. Troposfäärissä metaanin määrä kasvaa tasaisesti alaspäin mennessä. Kahdenkymmenen kilometrin korkeudella on metaanipilviä ja pinnan tuntumassa leijuu metaanin lisäksi myös etaanisumua. Kaasukehän metaani on peräisin tulivuorista.
Titanin stratosfääri on 45–280 kilometrin korkeudessa, jossa lämpötila nousee noin 80 kelvinistä 180 kelviniin. Siellä on etaani-asetyleeniutua. Hyvin ohuessa mesosfäärissä noin 180–600 kilometrin korkeudessa lämpötila taas laskee. Noin 30–55 kilometrin korkeudessa lämpötila on tasainen. Yli 60 kilometrin korkeudessa lämpötila alkaa kasvaa. Paine on siellä noin 0,05 bar. 20 kilometrin korkeudessa on 0,5 bar.
Titanin kaasukehää lämmittävän kasvihuoneilmiön vaikutuksen lasketaan olevan noin 12 °C, mikä on pienempi kuin Venuksessa (noin 96 % hiilidioksidia) ja Maassa (vesihöyryä noin 1,25 % ja hiilidioksidia noin 0,04 %), mutta suurempi kuin Marsissa (noin 95 % hiilidioksidia). Sitä aiheuttaa muun muassa metaani (noin 1,4 %) ja vety (noin 0,1 - 0,2 %). Kasvihuoneilmiö saadaan laskemalla lämpötila albedon 0,21 perusteella ja vertaamalla sitä havaittuun lämpötilaan. Poikkeaman aiheuttaa Titanin monimutkainen anti-kasvihuoneilmiö.'
Titanin kaasukehä > Ilmasto

Titanin ilmastoa on yritetty ennustaa monia kertoja, mutta aikaisemmat yritykset eivät ole olleet kovin menestyksekkäitä. Vuonna 2011 tutkijat onnistuivat kuitenkin luomaan melko tarkan mallinnuksen Titanin kaasukehästä. Tutkimuksessa havaittiin, että Titanin pinnalla olevista metaanijärvistä suurin osa sijaitsee kuun napa-alueilla, ja sen arvioidaan johtuvan napa-alueiden keskivertoa vähäisemmästä auringon valon määrästä. Toinen merkittävä tekijä järvien sijainnille napa-alueilla on sateet. Titanin päiväntasaaja on melko kuivaa aluetta, ja suurin osa Titanin sateista esiintyykin juuri napojen läheisyydessä. Maan sateista poiketen Titanilla sataa metaania.
Myös Titanin pilvet koostuvat metaanista. Vaikka pilvet suurilta osin muistuttavatkin maan pilviä, on niissä huomattavia eroja. Titanin pilvet ovat valtavia nähden kuun kokoon; yksi pilvi voi olla jopa yli 1000 kilometriä halkaisijaltaan, ja ne ovat todella korkeita, ylettäen jopa 40 kilometrin korkeuteen Titanin tropopaussiin asti. Vertauksena maan pilviin, maassa pilvet kohoavat korkeintaan 18 kilometrin korkeuteen. Jos Titanin pilviä katsoo alhaalta päin ne näyttävät kovin mustilta, koska ne eivät päästä paljoa valoa lävitseen. Jos pilviä katsoo sivusta, ne ovat melko kirkkaita, melko samanlaisia kuin maan pilvet, tosin ne omaavat oranssin sävyn johtuen titanin ilmakehän koostumuksesta.
Vaikka pilvet ovat melko yleisiä napa-alueilla, peittävät ne melko pienen alueen kuun pinnasta. Titanin pilvet peittävät noin prosentin pinnasta, kun taas maan pilvet peittävät jopa 65 prosenttia. Pilvet ovat Titanissa paljon harvinaisempia alemmilla leveysasteilla.
Kun napa-alueet nauttuivat runsaista sateista, saattaa päiväntasaajalla mennä vuosikausia ilman ainuttakaan sadepisaraa. Tämän seurauksena Titanin päiväntasaaja onkin äärimmäisen kuivaa aluetta. Tutkijoille tuli yllätyksenä kun vuonna 2005 laskeutunut Cassini luotain lähettikin kuvia kuivista joen uomista päiväntasaajalla. Tästä pääteltiin että päiväntasaajallakin on joskus ollut nestettä huomattavissa määrin, tosin kukaan ei ymmärtänyt miten se oli mahdollista. Kosteimmatkin mallit olivat onnistuneet tuomaan tälle alueelle vain pieniä tihkusateita. Myös 2011 tehdyt tutkimukset ovat osoittaneet päiväntasaajan kuivaksi alueeksi. Tutkijoiden arvioiden mukaan päiväntasaajan alueelle kertyy noin 15 vuoden välein paljon pilviä, jotka saattavat aiheuttaa "supersateen", joka saattaa olla riittävä kaivertamaan muodostumia Titanin pintaan.
Titanin tutkiminen

Maanpäällisillä kaukoputkilla on nähty Titanin pinnan värivaihtelut. Luotaimet Voyager 1 ja Voyager 2 1970- ja 1980-luvulla tutkivat ohikulkumatkallaan Titanin kaasukehää.
Cassini-Huygens-luotain saapui Saturnusta kiertävälle radalle heinäkuussa 2004. Cassini tutkii Saturnusta, sen renkaita ja kuita sekä erityisesti Titania muun muassa tutkalla. Huygens-luotain suunniteltiin yksinomaan Titanin tutkimiseen. Cassini lähetti sen kohti Titania 25. joulukuuta 2004. Luotain laskeutui onnistuneesti Titanin pinnalle 14. tammikuuta 2005. Huygens tutki pudotessaan muun muassa kaasukehän koostumusta. Se selvisi laskeutumisesta ja pystyi lähettämään takaisin tietoa Titanin pinnan olosuhteista.
Kaasukehän tuulia pyrittiin havaitsemaan mittaamalla tarkasti Huygensin laskeutumista. Maapallon laajuinen radioteleskooppien havaintoverkko seurasi luotaimen lähettämää merkkisignaalia. Pitkäkantainterferometrialla yhdistetyistä suuntamittauksista luotaimen reitti onnistuttiin määrittämään kilometrin tarkkuudella.
Cassini-luotaimen mosaiikkikuva Titanista, jonka pinta on saatu käsittelyn avulla näkyviin. Tumma alue on tasanko nimeltään Shangri-La, joka lienee kuivaa aavikkoa. Sen vieressä oikealla hieman alaviistoon oleva vaalea alue on maastakin käsin näkyvä Xanadu. Etelänavan yllä näkyy valkeita pilviä.
Titanista tehty kuvakooste, jossa näkyy sekä kaasukehä että joitain pinnan piirteitä.
Järviä Titanin pinnalla.
Huygens-laskeutujasta otettu kuva, jossa näkyy tummia joenuomamaisia rakenteita.
Huygens-laskeutujan ottama kuva Titanin pinnalta.
Aiheesta muualla

Wikimedia Commonsissa on kuvia tai muita tiedostoja aiheesta .
Titan’s surface organics surpass oil reserves on Earth Space Science / Our Activities / ESA. Viitattu 23.12.2018 (englanniksi).
Shekhtman, Lonnie & Thompson, Jay: In Depth - Titan Solar System Exploration: NASA Science.  3.5.2018. Viitattu 23.12.2018 (englanniksi).
Shekhtman, Lonnie & Thompson, Jay: In Depth - Titan - Saturn's Largest Moon Solar System Exploration: NASA Science.  2.5.2018. Viitattu 23.12.2018 (englanniksi).
Redd, Nola Taylor: Titan: Facts About Saturn's Largest Moon Space.com.  26.3.2018. Viitattu 23.12.2018 (englanniksi).
Anderson, Paul Scott: Where to look for life on Titan EarthSky.  2.8.2018. Viitattu 23.12.2018 (englanniksi).
Saturnuksen kuut
| --- | --- |
Paimenkuut:  S/2009 S 1 | Pan | Daphnis | Atlas | Prometheus | Pandora
Samarataiset:  Epimetheus | Janus
G-rengas:  Aegaeon
Sisemmät suuret kuut:  Mimas | Enceladus | Tethys | Telesto | Calypso | Dione | Helene | Polydeuces
Alkyonidit:  Methone | Anthe | Pallene
Ulommat suuret kuut:  Rhea | Titan | Hyperion | Japetus
Inuiittiryhmä:  Kiviuq | Ijiraq | Paaliaq | Siarnaq | Tarqeq
Viikinkiryhmä:  Phoebe | Skathi | S/2007 S 2 | Skoll | S/2004 S 13 |  Greip | Hyrrokkin | Mundilfari | Jarnsaxa | S/2006 S 1 | S/2004 S 17 | Narvi | Bergelmir | Aegir | Suttungr | S/2004 S 12 | Bestla  Farbauti | Hati | S/2004 S 7 | Thrymr | S/2007 S 3 | S/2006 S 3 |  Surtur | Kari | Fenrir | Ymir | Loge | Fornjot
Gallialaisryhmä:  Albiorix | Bebhionn | Erriapo | Tarvos
Varmistamattomat:  S/2004 S 6 | S/2004 S 4 | S/2004 S 3
Poikkileikkaus Titanin ilmakehästä ja ytimestä.
Titanista otettuja infrapunakuvia.
Titanin kaasukehä Cassini-luotaimesta kuvattuna.
Tuomas Tahvanainen

Tuomas Tahvanainen (s. 9. helmikuuta 1976) on suomalainen urheilutoimittaja ja Viasat Urheilun jalkapallolähetysten studioisäntä. Hän toimii myös juontajana Futis+-ohjelmassa. Aiemmin hän on työskennellyt MTV3:n Huomenta Suomi -ohjelman juontajana ja Yleisradion palveluksessa.
Tahvanainen pelaa jalkapalloa hyökkääjänä FC Kiffenin joukkueessa.
The Passage

| The Passage |
| --- | --- |

Tyyli:  kauhu, trilleri
Luoja(t):  Liz Heldens
Perustuu:  Justin Croninin kirjasarjaan The Passage
Pääosissa:  Mark-Paul Gosselaar Saniyya Sidney
Alkuperämaa:  Yhdysvallat
Alkuperäiskieli:  englanti
Verkko:  Fox
Esitetty:  14. tammikuuta 2019 – 11. maaliskuuta 2019
Tuotantokausia:  1
Jaksoja:  10
Ikäraja:  
Sisältömerkintä:  
Tuotanto
Tuotantoyhtiö(t):  Fox
Aiheesta muualla
Virallinen sivusto
IMDb 
The Passage on vuonna 2019 esitetty yhdysvaltalainen kauhusarja. Televisiosarjan on luonut Liz Heldens ja se perustuu Justin Croninin samannimiseen kolmiosaiseen kirjasarjaan. Sarjan pääosia esittävät Saniyya Sidney ja Mark-Paul Gosselaar. Televisiosarjan tuotanto keskeytettiin ensimmäisen tuotantokauden jälkeen.
Sarja kertoo salaisessa tutkimuslaboratoriossa tekeillä olevasta hankkeesta, jonka tavoitteena on kehittää kaikki sairaudet parantava virus. Kun nuori tyttö nimeltä Amy Bellafonte valitaan koehenkilöksi, liittovaltion agentti Brad Wolgast kääntyy projektia vastaan. Samaan aikaan virukselle altistetut muut koehenkilöt, kuten entinen tutkija Tim Fanning ja kuolemaantuomittu vanki Shauna Babcock, yrittävät kaikin keinoin päästä vapauteen.
Näyttelijät

| 0 | 1 | 2 |
| --- | --- | --- |
|  Mark-Paul Gosselaar  | … |  Brad Wolgast   |
|  Saniyya Sidney  | … |  Amy Bellafonte   |
|  Brianne Howey  | … |  Shauna Babcock   |
|  McKinley Belcher III  | … |  Anthony Carter   |
|  Jamie McShane  | … |  Tim Fanning   |
|  Emmanuelle Chriqui  | … |  Lila Kyle   |
|  Henry Ian Cusick  | … |  Jonas Lear   |
|  Vincent Piazza  | … |  Clark Richards   |
|  Caroline Chikezie  | … |  Nichole Sykes   |
Vastaanotto

Rotten Tomatoes -sivuston mukaan sarjan ensimmäisen tuotantokauden 26 arvioinnista 62 prosenttia oli positiivisia. Pääosan esittäjistä pidettiin, mutta sen juonessa ja sävyssä oli kriitikoiden mielestä parantamisen varaa. Metacriticin mukaan sarja on saanut 18 arvostelussa keskimäärin 60 pistettä sadasta eli ”vaihtelevan tai keskiverron” vastaanoton.
Sarjan ensimmäisen jakson katsoi noin 5,2 miljoonaa henkilöä. Määrä putosi sarjan edetessä ja sen viimeinen jakso keräsi vain noin kolme miljoonaa katsojaa.
Jaksot > Ensimmäinen tuotantokausi

| # | Σ # | Nimi | Alkup>  esityspäivä | Suomen esityspäivä |
| --- | --- | --- | --- | --- |
| 1 | 1 | Lopun alku (engl. Pilot) | 14. tammikuuta 2019 | 21. tammikuuta 2019 |
| 2 | 2 | Olet yksisarvisen velkaa (engl. You Owe Me a Unicorn) | 21. tammikuuta 2019 | 28. tammikuuta 2019 |
| 3 | 3 | Ääniä menneisyydestä (engl. That Never Should Have Happened to You) | 28. tammikuuta 2019 | 4. helmikuuta 2019 |
| 4 | 4 | Kenen verta (engl. Whose Blood Is That?) | 4. helmikuuta 2019 | 11. helmikuuta 2019 |
| 5 | 5 | Miten pakenet maailmanloppua? (engl. How You Gonna Outrun the End of the World) | 11. helmikuuta 2019 | 18. helmikuuta 2019 |
| 6 | 6 | Tahdon tietää, miltä maistut (engl. I Want to Know What You Taste Like) | 18. helmikuuta 2019 | 25. helmikuuta 2019 |
| 7 | 7 | Olet kuin aurinko (engl. You Are Like the Sun) | 25. helmikuuta 2019 | 4. maaliskuuta 2019 |
| 8 | 8 | Et ole enää se tyttö (engl. You Are Not That Girl Anymore) | 4. maaliskuuta 2019 | 11. maaliskuuta 2019 |
| 9 | 9 | Pysy valossa (engl. Stay in the Light) | 11. maaliskuuta 2019 | 18. maaliskuuta 2019 |
| 10 | 10 | Viimeinen oppitunti (engl. Last Lesson) | 11. maaliskuuta 2019 | 25. maaliskuuta 2019 |
Aiheesta muualla

Virallinen sivu (Arkistoitu – Internet Archive) (englanniksi)
The Passage Internet Movie Databasessa (englanniksi)
The Passage Rotten Tomatoesissa. (englanniksi)
Todd Phillips

| Todd Phillips |
| --- | --- |
 Todd Phillips ShoWest-tapahtumassa vuonna 2009.
Henkilötiedot
Koko nimi:  Todd Bunzl
Syntynyt: 20. joulukuuta 1970 (ikä 53) Brooklyn, New York
Ammatti:  ohjaaja, käsikirjoittaja, tuottaja, näyttelijä
Ohjaaja
Aktiivisena:  1993–
Tunnetuimmat ohjaukset:  Kauhea kankkunen-elokuvasarja Joker
Palkinnot
 Parhaan musikaali- tai komediaelokuvan Golden Globe 2009 Kauhea kankkunen 
Aiheesta muualla
IMDb 
Elonet
Todd Phillips (alun perin Todd Bunzl; s. 20. joulukuuta 1970) on yhdysvaltalainen elokuvaohjaaja, käsikirjoittaja, tuottaja ja näyttelijä. Hänen tunnetuimpia elokuviaan ovat Road Trip, Starsky & Hutch, Kauhea kankkunen -trilogia sekä Joker.
Filmografia ohjaajana

Hated: GG Allin and the Murder Junkies (1994)
Frat House (1998)
Road Trip (2000)
Bittersweet Motel (2000)
Old School (2003)
Starsky & Hutch (2004)
School for Scoundrels – Luuseriopisto (2006)
Kauhea kankkunen (2009)
Laskettu aika (2010)
Kauhea kankkunen 2 (2011)
Project X (2012)
Kauhea kankkunen 3 (2013)
War Dogs (2016)
Joker (2019)
Aiheesta muualla

Itzkoff, Dave: Finding the Fun in Eternal Frat Boys The New York Times.  28.5.2009. (englanniksi)
Tribune Tower

| Tribune Tower |
| --- | --- |
 Tribune Tower
Tiedot
Sijainti:  Chicago, Illinois, Yhdysvallat
Rakennettu:  1923–1925
Avajaiset:  1925
Käyttötarkoitus:  toimisto
Tila:  valmis
Yritykset
Arkkitehti:  Raymond Hood John Mead Howells
Tekniset tiedot
Kerroksia:  36
Korkeus
Kattokorkeus:  141 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Tribune Tower on 141 metriä korkea pilvenpiirtäjä, joka sijaitsee Chicagossa Illinoisin osavaltiossa Yhdysvalloissa. Rakennuksen suunnittelivat arkkitehdit John Mead Howells ja Raymond Hood. Rakennus edustaa tyyliltään uusgotiikkaa.
Vuonna 1922 Chicago Tribune -sanomalehden omistava Tribune-yhtiö järjesti suunnittelukilpailun, jonka ideana oli suunnitella yritykselle ja lehden toimitukselle uusi pääkonttori. Voittajiksi valittiin Raymond Hood ja John Mead Howells, ja heidät palkittiin 100 000 dollarilla. Toiseksi tuli suomalainen arkkitehti Eliel Saarinen, joka palkittiin 20 000 dollarilla.
Muutama muu rakennus jäljittelee ulkoasullaan Tribune Toweria, muun muassa Grace Building Sydneyn kaupungissa ja Manchester Unity Building Melbournen kaupungissa.
Tupac Shakur Legacy

| Tupac Shakur Legacy> Tupac Shakur Legacy.Alkuperäisteos |
| --- | --- |
Kirjailija:  Jamal Joseph
Kieli:  englanti
Genre:  elämäkerta
Kustantaja:  Simon & Schuster
Julkaistu:  2006
Suomennos
Julkaistu:  2006
Ulkoasu:  sidottu
Sivumäärä:  64, sisältää kuvia, 24 liitettä ja CD-levyn 
ISBN:  978-0-7432-8611-4

Edeltävä:  -
Seuraava:  -
Löydä lisää kirjojaKirjallisuuden teemasivulta
Tupac Shakur Legacy on Tupac Shakurin elämäkerta, jonka on kirjoittanut Shakurin perheystävä ja Mustien panttereiden entinen jäsen Jamal Joseph. Kirja ilmestyi 16. elokuuta 2006. Kirjan kustantaja on Simon & Schuster -yhtiö, joka kuuluu Atria Booksiin. Kirjassa on aiemmin julkaisemattomia perhekuvia, henkilökohtaisia tarinoita ja yli 20 käsin kirjoitettua laulua, runoa ja henkilökohtaista paperia.
Kirjan mukana on 60 minuuttia pitkä cd-levy, jossa on tekstejä Tupacin päiväkirjoista, kirjeistä ja muista kirjoituksista.
Toyota Gaia

Toyota Gaia
Toyota Gaia on Toyotan vuosina 1998-2004 Japanin markkinoille valmistama tila-automallisto. Siitä on olemassa 6- ja 7-paikkaiset versiot. Perusmalli on etuvetoinen, mutta myös nelivetoinen versio on olemassa. Gaian korvasi Toyota Isis.
Tekniset tiedot

Korinumerot:
KH-CXM10G - 2,2 DT  FF  (69 kW)
GF-SXM10G - 2,0 16V FF  (99 kW), myöhemmin TA-ACM10G - 2,0 16V FF (112 kW)
GF-SXM15G - 2,0 16V 4WD (99 kW), myöhemmin TA-ACM15G - 2,0 16V 4WD (112 kW)
Mitat:
Pituus: 4620 mm
Leveys: 1695 mm
Korkeus: 1640 mm (4WD: 1665 mm)
Moottorivaihtoehdot:
2,0 16V (1998 cc) (3S-FE) - 135 hv (99 kW)
2,0 16V (1998 cc) (1AZ-FSE) - 152 hv (112 kW)
2,2 DT (turbodiesel) (2184 cc) (3C-TE) - 94 hv (69 kW)
Aiheesta muualla

Kuvia tai muita tiedostoja aiheesta Toyota Gaia Wikimedia Commonsissa
Todd Solondz

| Todd Solondz |
| --- | --- |
 Todd Solondz vuonna 2010.
Henkilötiedot
Syntynyt: 15. lokakuuta 1959 (ikä 64) Newark, New Jersey, Yhdysvallat
Ammatti:  elokuvaohjaaja ja käsikirjoittaja
Aiheesta muualla
IMDb 
Elonet
Todd Solondz (s. 15. lokakuuta 1959 Newark, New Jersey) on yhdysvaltalainen indie-elokuvaohjaaja ja elokuvakäsikirjoittaja. Hän on ohjannut muun muassa elokuvat Tervetuloa nukkekotiin (1995), Onni (1998), Storytelling (2001) ja Palindromes (2004).
Kirjallisuutta

Viljanen, Mikko: ”Alusta loppuun samat? : Todd Solondz”, Filmihullu 3/2006.
Aiheesta muualla

Kuvia tai muita tiedostoja aiheesta Todd Solondz Wikimedia Commonsissa
Todd Solondz Internet Movie Databasessa. (englanniksi)
Todd Solondz Elonetissä.
Todd Solondzin elokuville omistettu sivusto (englanniksi)
Toyota FJ Cruiser

| Toyota FJ Cruiser |
| --- | --- |

Valmistustiedot
Valmistusmaa:   Japani  Kiina
Valmistaja:  Toyota
Valmistusvuodet:  2006–2016
Korimalli:  4-ovinen maasturi
Luokka:  maasturi
Teknisesti samankaltaisia:  Toyota Hilux Toyota Land Cruiser
Tekniset tiedot
Moottori:  V6
Iskutilavuus:  n. 4000 cm3
Teho:  239 hv
Vetotapa:  takaveto, neliveto
Toyota FJ Cruiser
Toyota FJ Cruiser on retrotyylisesti muotoiltu maastoauto. Se esiteltiin konseptina Chicago Auto Show’ssa vuonna 2003, mutta myyntiin tuloa saatiin odotella vuoteen 2006 asti. FJ Cruiser on muotoiltu vanhojen 60-luvun Toyota Land Cruiser FJ:n tyylisesti, ja se perustuu Toyota Hiluxin alustaan, jota käyttävät myös Toyota 4Runner ja Toyota Land Cruiser. FJ Cruiser on suunnattu kilpailemaan Nissan Xterran, Jeep Wranglerin ja Honda Elementin kanssa samassa luokassa. Muista Toyotan malleista poiketen keulalla ei ole Toyotan merkkiä vaan TOYOTA-teksti 60-luvun tyylin mukaan (Tätä on tosin käytetty myöhemmin 4Runnerin ensimmäisen sukupolven malleissa ja Hiacen neljännen sukupolven malleissa.).
FJ Cruiserista on olemassa sekä takaveto- että nelivetomallit, ja vaihteistovaihtoehdot ovat 6-vaihteinen manuaali ja 5-portainen automaatti.
FJ Cruiserin lisävarustevalikoimaan kuuluu pyöränkuljetuskattotelineet, etupanssari, helmasuojat, vararengaskotelo, hinauskoukku, GPS-järjestelmä, tehoputkisto, erikoispyöränpultit (saadaan auki vain pulttien omalla avaimella), satelliittiradio ja R3200 plus -varkaudenesto.
Tekniset tiedot

Moottori: 1GR-FE
Sylinterien lukumäärä: 6
Venttiilien lukumäärä: 24
Iskutilavuus: 4,0 l
Huipputeho: 239 hp @ 5200 rpm
Maks. vääntö: 377 Nm @ 2700 rpm
Aiheesta muualla

Kuvia tai muita tiedostoja aiheesta Toyota FJ Cruiser Wikimedia Commonsissa
Todd Richards

| Todd Richards |
| --- | --- |

Henkilötiedot
Syntynyt: 20. lokakuuta 1966 (ikä 57) Crystal, Minnesota
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  183 cm
Paino:  88 kg
Pelaajaura
Pääsarjaura:  1989–2002
Seurat:  Genève-Servette HC (NLB) Orlando Solar Bears (IHL) Las Vegas Thunder (IHL) Springfield Indians (AHL) Hartford Whalers (NHL) Fredericton Canadiens (AHL) Sherbrooke Canadiens (AHL)
NHL-varaus:  33. varaus, 1985 Montreal Canadiens
Todd Richards (s. 20. lokakuuta 1966 Minnesota) on yhdysvaltalainen jääkiekkovalmentaja ja entinen pelaaja. Pelaajana hän oli puolustaja. Richards toimii tällä hetkellä apuvalmentajana Nashville Predatorsissa. Hän on aiemmin myös valmentanut esimerkiksi Minnesota Wildia ja Columbus Blue Jacketsia.
Pelaajaura

Richards varattiin vuonna 1985 toisella kierroksella numerolla 33 Montreal Canadiensiin. Hän pelasi ennen varaustaan Minnesotan yliopistojoukkueessa. Ammattilaisuransa Richards aloitti kaudella 1989-1990 Sherbrooke Canadiensissa. Seuraavalla kaudella hänet vaihdettiin Hartford Whalersiin. Kyseisellä kaudella ei kuitenkaan paikkaa joukkueesta irronnut kummemmin. Richards teki kaudella Whalersissa kahdessa ottelussa neljä syöttöä. Se ei riittänyt vakuuttamaan, joten hänet siirrettiin Whalersin AHL-joukkueeseen Springfield Indiansiin, missä hän auttoi joukkuettaan voittamaan Calder Cupin. Loppu-uransa hän pelasi AHL:ssä, IHLssä ja Sveitsin National League A:ssa HC Servette Genèvessä. Ura päättyi vuonna 2002.
Valmennusura

Pelaajauransa jälkeen Richards aloitti valmentamalla Milwaukee Admiralsissa AHL:ssa apuvalmentajana. Hän voitti vuonna 2004 Calder Cupin. Myöhemmin hän valmensi AHL:ssa myös Wilkes-Barre/Scranton Penguinsia, mutta mestaruutta ei irronnut. Kaudella 2008-2009 hän toimi San Jose Sharksin apuvalmentajana. Kesäkuussa 2009 hänet palkattiin Minnesota Wildiin päävalmentajaksi, mutta hänen aikanaan Minnesota ei edennyt kertaakaan pudotuspeleihin. Potkut Wildista tulivat 11. huhtikuuta 2011.
Kesäkuussa 2011 Richards aloitti Columbus Blue Jacketsin apuvalmentajana, ja 9. tammikuuta 2012 hän nousi päävalmentajaksi.
27. toukokuuta 2014 Blue Jackets jatkoi Richardsin sopimusta kahdella vuodella. Richards sai potkut Columbuksesta syksyllä 2015 joukkueen hävittyä kaikki kauden ensimmäistä otteluaan. [lähde? ]
Richards toimi NHL-seura Tampa Bay Lightningin apuvalmentajana 2016-2021. Kaudesta 2021-2022 lähtien Richards on toiminut NHL-seura Nashville Predatorsin apuvalmentajana.
Township

Township on englanninkielinen aluehallintoyksikön nimitys, jonka tarkoitus vaihtelee eri maissa. Termi on käytössä mm. Australiassa, Kanadassa ja Yhdysvalloissa.
Australiassa townshipillä tarkoitetaan pieniä paikkakuntia tai kyliä. Kanadassa township tarkoittaa väestönlaskennallista aluetta, mutta esimerkiksi Quebecin ja Ontarion provinsseissa township on myös kuntamuoto. Yhdysvalloissa townshipeillä on eri rooleja eri osavaltioissa: joissain osavaltioissa townshipeillä ei ole kunnallishallinnollista virkaa, kun taas toisissa osavaltioissa ne vastaavat kuntia. Township tarkoittaa myös väestönlaskennallista aluetta.
Toxabramis argentifer

| Toxabramis argentifer |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Aasiankarpit Xenocyprididae
Suku::  Toxabramis
Laji::  argentifer
Kaksiosainen nimi
 Toxabramis argentifer  Abbott, 1901 
Infobox OKNimi-testi OK: 
Toxabramis argentifer on aasiankarppien heimoon (Xenocyprididae) kuuluva Kiinan makeissa vesissä elävä särkikalalaji.
Torment: Tides of Numenera

| Torment: Tides of Numenera |
| --- | --- |

Kehittäjä:  inXile Entertainment
Julkaisija:  Techland
Jakelija:  Steam, GOG.com, Humble Store, Microsoft Store, PlayStation Now ja PlayStation Store
Ohjaaja:  Kevin Saunders
Tuottaja:  Brian Fargo
Suunnittelija:  Colin McComb
Taiteilija:  Aaron Meyers
Säveltäjä:  Mark Morgan
Pelimoottori:  Unity
Julkaistu:  28. helmikuuta 2017
Lajityyppi:  tietokoneroolipeli
Pelimuoto:  yksinpeli
Ikäluokitus:  ESRB: Alkaen 17 vuotta  USK 12 
Alusta:  Windows, Linux, macOS
Jakelumuoto:  DVD, digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK   : 
Torment: Tides of Numenera on inXile Entertainmentin kehittämä roolipeli, jonka Techland julkaisi 28. helmikuuta 2017. Peliä kutsutaan peliklassikko Planescape: Tormentin henkiseksi seuraajaksi. Peli käyttää Unity-pelimoottoria. Julkaisuajankohta oli alun perin joulukuu 2014, mutta siirtyi loppuvuoteen 2015 ja sitten vuoteen 2016.
Pelaaminen

Torment: Tides of Numeneran tapahtumat sijoittuvat Monte Cookin luomaan kyberpunk-henkiseen Numenera-maailmaan ja sen Yhdeksänteen maailmaan, jonka nimi tulee siitä, että kahdeksan aiempaa sivilisaatiota ovat kadonneet.
Päähenkilö saa mukaansa korkeintaan kolme muuta hahmoa. Hahmoluokat ovat taistelija (glaive), varas (jack) ja velho (nano).
Vastaanotto

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
GameSpot: 9/10
V2.fi: 
Muropaketti: 
The Guardian: 
The Guardian antoi pelille arvosanaksi neljä tähteä viidestä.
V2.fi antoi pelille 3/5 tähteä arvostelussaan.
Muropaketti antoi pelille 4/5 tähteä arvostelussaan.
GameSpot antoi pelille arvosanaksi 9/10 arvostelussaan.
Aiheesta muualla

Torment: Tides of Numenera MobyGamesissa (englanniksi)